Norsk Redaktørforening

Styremøte 2021-04-27 Teams

RKN

Sak 2021-25: Kommende møter og arrangementer

Rett etter forrige styremøtet arrangerte sekretariatet den siste av fire korte faglige og digitale redaktørlunsjer i mars. Et lignende opplegg planlegges i mai, men her ser vi for oss også eksterne bidrag. [Her har vi samlet lenker til opptak og presentasjoner](https://www.nored.no/Redaktoernyheter/Redaktoerlunsjene-her-er-opptak) som ble brukt under redaktørlunsjene i mars.

Sju av ni regionforeninger har til nå gjennomført sine årsmøter. I tillegg har Trøndelag Redaktørforening planlagt sitt årsmøte fredag 7. mai.

Sekretariatet har bistått underveis i planleggingen av møtene og har hatt ansvar for deler av det faglige innholdet.

Pr 23. april er det 90 påmeldte til Medieleder 3. mai. Endelig program sendes ut 26. april, en uke før konferansen.

3. mai er som kjent Pressefrihetens dag, og dette blir markert med et arrangement tidligere på dagen.

Her er oversikt over det som skal skje 3. mai:

* **Kl 10.00 – 11.30 Pressefrihetens dag inkl utdeling av Den store journalistprisen.** Norsk Presseforbund er hovedarrangør, men NR er medarrangør sammen med NJ og MBL. Arrangementet strømmes [på facebook.](https://www.facebook.com/events/754445605269541)
* **Kl 13.00 – 16.00 Medieleder 2021.** Temaene er hvordan temme tech-gigantene, endringsvilje blant medieledere og innovasjonsprosjekter under pandemien. Årets avistegning vil også bli utdelt. Finalistene til Årets avistegning presenteres mandag 26. april. Informasjon om Medieleder-konferansen [finnes her.](https://www.nored.no/Redaktoernyheter/Medieleder-2021-naa-kan-du-melde-deg-paa) Sekretariatet oppfordrer styrets medlemmer til å melde seg på og dele informasjon om konferansen i sine nettverk. I [påmeldingsskjemaet](https://docs.google.com/forms/d/e/1FAIpQLSddorkYV0_lEdUVb5iwBVFEQVXOPJ_uojJEUqr7uPeUWMczXQ/viewform?usp=sf_link) kan man krysse av for Medieleder/NRs landsmøte/MBLs årsmøte.
* Kl 16.15 MBLs årsmøte
* **Kl 17.00 NRs landsmøte** inkl. tale ved styrets leder og presentasjon av handlingsplanen ved styrets nestleder. Årsmøtedokumentene ble sendt ut 19. april og [finnes her.](https://www.nored.no/Redaktoernyheter/Velkommen-til-NRs-landsmoete-3.-mai)

Alle disse arrangementene strømmes fra Oslo Streaming Senter som ligger i Oslo Spektrum.

Kort tid etter at landsmøtet er gjennomført, starter planleggingen av høstmøtet 3. og 4. november. Sekretariatet ber styret merke seg datoene.

Neste styremøte vil bli gjennomført digitalt umiddelbart etter at landsmøtet er gjennomført mandag 3. mai – dvs. ca kl 18.00.

I tillegg ber vi styrets medlemmer merke seg nytt tidspunkt for styremøte i juni – onsdag 9. juni kl 16.

Medieorganisasjonene planlegger et par felles arrangementer i forbindelse med Arendalsuka som i år arrangeres mandag 16. – fredag 20. august. Det planlegges en del arrangementer i Pressens hus i juni. Blant annet planlegger Oslo Redaktørforening utdeling av priser til årets redaktører. Det er usikkert om noe av dette kan være fysiske arrangementer, eller om det må planlegges for digital deltakelse og kun fysisk oppmøte av de som skal bidra som deltakere/innledere.

En oversikt over deltakere på møter i NR-regi i perioden 2011-2021 følger som vedlegg 1.

Forslag til vedtak: Møteplanen vedtas i tråd med sekretariatets innstilling og de endringer som ble gjort i styrets møte.

**Oversikt over NRs møter og enkelte andre relevante arrangementer. Sist oppdatert 2021-04-23**

|  |  |  |  |  |
| --- | --- | --- | --- | --- |
|  | DATO | STED | ARRANGEMENT – TEMA | MERKNADER |
|  |  |  |  |  |
| 2021 |  |  |  |  |
|  | Man 3. mai | Digitalt | Markering Pressefrihetens dag | + utdeling- Den store journalistprisen |
|  | **Man 3. mai** | **Digitalt** | **NRs landsmøte/Medieleder 2021** |  |
|  | **Man 3. mai** | **Digitalt** | **Kort styremøte kl 18** | Det nyvalgte styret |
|  | Ons 5. – fred 7 mai | Digitalt | Nordiske Mediedager |  |
|  | **Ons 9. juni** | **Oslo/digitalt** | **Styremøte kl 16** |  |
|  | Man 16.-fre 20. aug | Arendal/digitalt | Arendalsuka |  |
|  | **Tirs 21. september** | **Oslo** | **Styremøte kl 16** |  |
|  | Lør 16. oktober | Oslo | Dataskup |  |
|  | Tirs 2. november | Oslo | Regionledersamling  |  |
|  | **Tirs 2. november** | **Oslo** | **Styremøte kl 17** |  |
|  | **Onsd 3. - tors 4. nov** | **Oslo** | **Høstmøtet** |  |
|  | Fre 12 – søn 14. nov | Hell | Hellkonferansen |  |
|  | **Tirs 4. desember** | **Oslo** | **Styremøte kl 16** |  |
| 2022 |  |  |  |  |
|  | Fre 1. – søn 3. april | Tønsberg | SKUP |  |
|  | **Ons 4. mai** | **Bergen** | **Medieleder 2022/NRs vårmøte** |  |
|  | Ons 4.- fred 6. mai | Bergen | Nordiske Mediedager |  |
|  | Ons 21. – fred 23. sept. | ? | Styrets strategiseminar |  |

Vedlegg 1

|  |
| --- |
|  |

**Deltakere på møter i NR-regi i perioden 2011-2021 – oppdatert 2021-04-23**

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
|  | **2011** | **2012** | **2013** | **2014** | **2015** | **2016** | **2017** | **2018** | **2019** | **2020** | **2021** |
| Vårmøtet | 99 | 125 (Bg) | 120 | 125 (Bg) | 119 (Bg) | 139 (Bg) | 95 (Trh) | 121 (Bg) | 128 (Bg) | avlyst |  |
| Høstmøtet | 85 (Lih) | 100 | 110 (Gm) | 100 (Gm) | 127(Oslo) | 142 (Oslo) | 116 (Bg) | 119 (Oslo) | 105 (Tromsø) | 114 |  |
| Bli en bedre redaktør I |  |  |  |  |  |  |  |  |  |  |  |
| Bli en bedre redaktør II | 10 |  |  |  |  |  |  |  |  |  |  |
| Velkomstseminar | 12 | 32 | 18 | 25 | 16 | 20 | 11 | 22 | 22 | 19 | 37 |
| Ny i redaktørrollen |  |  |  |  |  |  |  | 10 | 8 | 13 |  |
| Komp: Innsyn | 8 | 10 | 5 | - | 8 | - |  |  |  |  |  |
| Komp: Rettslige rammer | 12 | 9 | 10 |  |  | - |  |  |  |  |  |
| Komp: Slik unngår du… | 11 | 7 | 22 | 20 | 15+27 | 12 | 13 | 21 | 17 |  |  |
| Komp: Ledelse | 13 | 12 | 15 | 12 | 5 | 12 | 9+5 | 4+6 | 7+8 |  |  |
| Komp: Medarbeidere | 11 | 9 | 11 | 8 | 4 | 10 | 8 | 7 | 5 |  |  |
| Komp: Lov og plakat | 10 | 8 | 9 |  |  |  |  |  |  |  |  |
| Komp: Arbeidsrett | \* | 10 | 13 | 8 | 7 | 8 | 8+4 | 6+8 | 14 |  |  |
| Komp: Opphavsrett | \* | 12 | 10 | 10 | 16 | - | 11+8 | 14+6 | - |  |  |
| Komp: Lov, plakat, etikk |  |  |  | 6 | 6 |  | 7+4 |  | 10 |  |  |
| Komp: Digitalredaktører |  |  |  | 17 | 12 | 9 | - |  |  |  |  |
| Komp: Digitalt kildevern |  |  |  |  | 9 | 8 | - |  |  |  |  |
| Komp: Sosiale medier |  |  |  |  |  |  |  | 10 | 10 |  |  |
| NR Kompetanse MoR\* | 9 | 10 | 8 |  |  |  |  |  |  |  |  |
| NR Kompetanse NNR |  | 20 |  |  | 20 | 25 | 20 |  |  |  |  |
| NR Kompetanse RoAR |  | 4 |  |  |  |  |  |  |  |  |  |
| NR Kompetanse Vestafj |  |  |  | 10 | 9 |  |  |  |  |  |  |
| Topplederseminar– del 1, 2, 3 |  |  | 18 (1) | 18 (2)+ 14(3) |  |  |  |  |  |  |  |
| Kurs fagpresseredaktører |  |  |  |  |  |  |  |  | 14 |  | 21 |
| Teknologi-kurs -samarb m IJ |  |  |  |  |  |  |  |  |  | 9 |  |
| Digital redaktørlunsj 2021 |  |  |  |  |  |  |  |  |  |  | 115 |
| **Totalt** | **280** | **368** | **369** | **373** | **400** | **385** | **319** | **354** | **348** | **155** |  |